open-index/open-wikipedia-markdown huggingface dataset:
31. strategiske rakettarmé

**31. strategiske rakettarmé** er en av Russlands strategiske rakettstryker. Den ble etablert i 1970 med 18. selvstendige rakettkorps som basis. Rakettarméen er en av tre gjenstående rakettarméer som utgjør De strategiske rakettstyrker i Russland i 2017. Hovedkvarter og stab er forlagt til Orenburg i Orenburg oblast på grensa til Kasakhstan. 31. strategiske rakettarmé kontrollerer tre strategiske rakettdivisjoner med interkontinentale ballistiske missiler (ICBM).

## Divisjoner
8. strategiske missildivisjon i Pervomajskij, Kirov oblast

13. strategiske missildivisjon i Dombarovskij, Orenburg  oblast

28. strategiske missildivisjon i Svobodnyj, Sverdlovsk  oblast

## Referanser
Luka Šebetić

**Luka Šebetić** (født 26. mai 1994 i Bjelovar) er en kroatisk håndballspiller, som spiller høyre back for den kroatiske klubben  og det kroatiske håndballandslaget.

Han ble tatt ut til å representere Kroatia i Håndball-EM 2016 i Polen. Året etter var han del av den kroatiske troppen til Håndball-VM 2017 i Frankrike.

## Referanser


## Eksterne lenker
*
Guri Heftye

**Guri Heftye** (født 1962) er en norsk journalist, reklamearbeider og programleder. Hun har siden 2006 vært festivalsjef for Nordiske Mediedager.

Hun er utdannet tekstforfatter fra Westerdals School Of Communication og i markedsøkonomi fra Handelshøyskolen BI. Hun har jobbet i reklamebyråene New Deal, Ogilvy & Mather, JBR og Filadelfia, og i NRK og Rubicon TV.

Hun har ledet 25 litteraturprogram for Kanal 24, skrevet kokeboken *Barmen Unplugged* med Lars Barmen og ledet  bokbad for De norske Bokklubbene.

Som programleder er hun kjent fra NRK-seriene *[[Vis meg ditt kjøleskap]]*, *Portrettørene*, *[[Maraton (TV-serie)|Maraton]]* og *[[Løvebakken (TV-serie)|Løvebakken]]*.

Hun har tidligere sittet i styret i Den Nationale Scene og Festspillene i Bergen. 

## Referanser


## Eksterne lenker
* 
*
VM i bordtennis 1933 (januar)

**VM i bordtennis 1933** (verdensmesterskapet i bordtennis) ble arrangert i Baden bei Wien i Østerrike i januar 1933. Det ble også avholdt VM i desember samme år.

## Medaljevinnere
### Lag

### Individuelt

## Referanser
Oliver Burke

**Oliver Jasen Burke** (født 1997) er en skotsk fotballspiller som spiller for den tyske klubben Union Berlin. 

## Referanser


## Eksterne lenker
*
Mariere

**Marierne** eller **tjeremissene**, fra gammelrussisk *tsjeremisy*, er et finsk-ugrisk folk som bor i Russland, fortrinsvis ved Volga og sideelven Vjatka. De kaller seg selv *mari*, som betyr «menneske». Marierne bor tradisjonelt sett i fjellet, dels på slettene («eng-tjeremisser») med åkerbruk som hovednæringsvei, samt husdyrhold. Folket som bor nær elvebreddene har godt utbytte av fiske, og biavl er også en viktig geskjeft.

## Referanser
Keiser Gao av det sørlige Qi

**Keiser Gao av det sørlige Qi** (kinesisk: , født 427, død 11. april 482, personlig navn **Xiao Daocheng** (蕭道成), stilnavn **Shaobo** (紹伯), kallenavn **Doujiang** (鬥將)) var den første og grunnleggende keiseren av det kinesiske dynastiet det sørlige Qi. Han tjente som en general under keiser Ming og keiser Houfei i det tidlige Song-dynastiet som gikk forut. I 477 drepte han keiser Houfei av frykt for at Houfei skulle drepe han, overtok makten, inntok tronen i 479 og innledet det sørlige Qi-dynastiet.

## Referanser
Tata Steel Chess 2017

**Tata Steel Chess 2017** var den 79. utgaven av sjakkturneringen Tata Steel Chess og ble spilt i Wijk aan Zee i Nederland fra 14. til 29. januar 2017. Turneringen ble vunnet amerikaneren Wesley So, som dermed har vunnet tre eliteturneringer på rad, etter også å ha vunnet Sinquefield Cup 2016 og London Chess Classic 2016.

## Resultat

## Referanser


## Eksterne lenker
*
Solveig Svarstad

**Solveig Svarstad** (født 1989) er en norsk journalist og programleder. Hun har vært ansatt i NRK Vestland siden 2016 hvor hun blant annet har ledet distriktsprogrammet *[[Vestlandsrevyen]]*. Hun har også vært journalist i NRK Sogn og Fjordane og gått på Nynorsk mediesenter i Førde. 

Svarstad er fra Bremanger i Sogn og Fjordane. 

## Referanser


## Kilder
*  Solveig Svarstad NRK
Frokost hos Tiffanys (film)

***Frokost hos Tiffanys*** (originaltittel ***Breakfast at Tiffany's***) er en amerikansk romantisk komedie fra 1961, regissert av Blake Edwards. Manuset ble skrevet av George Axelrod og er løst basert på Truman Capotes kortroman *[[Frokost hos Tiffanys]]*. Audrey Hepburn og George Peppard spiller hovedrollene, mens Patricia Neal, Buddy Ebsen, Martin Balsam og Mickey Rooney spiller biroller. Filmen hadde premiere i USA 5. oktober 1961 og ble distribuert av Paramount Pictures.

Hepburns skildring av Holly Golightly som en naiv og eksentrisk sosietetsdame, er anerkjent som skuespillerens mest minneverdige og best kjente rolle. Hepburn har sagt at det var en av hennes mest utfordrende roller, ettersom hun var innadvent, mens Holly er utadvent.

*Frokost hos Tiffanys* fikk god kritikk og vant to Oscar-priser: beste originalmusikk (Henry Mancini) og beste sang for «Moon River» (Mancini og Johnny Mercer). Filmen ble også nominert til Oscar for beste kvinnelige hovedrolle (Hepburn), beste filmatisering (George Axelrod) og beste scenografi (Hal Pereira, Roland Anderson, Sam Comer og Ray Moyer). *Frokost hos Tiffanys* ble innlemmet i National Film Registry i 2012, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle».

Det amerikanske filminstituttet har kåret filmen til den 61. beste kjærlighetsfilmen fra USA. Låten «Moon River», som blir sunget av Hepburn i filmen, ligger på 4.-plass på listen «AFI's 100 Years…100 Songs», som består av de beste filmlåtene fra amerikanske spillefilmer.

## Handling
Forfatterspiren Paul Varjak (George Peppard) flytter inn i en boligblokk i New York og blir fascinert av sin pene, eksentriske nabo Holly Golightly (Audrey Hepburn). Hollys ville og unormale livsstil både forvirrer og fascinerer Paul. I offentligheten veiver hun rundt med en sigarett i hånden og har en sexy og sofistikert natur. Når de er alene blir hun plutselig sårbar og nevrotisk. I løpet av filmen begynner de å få følelser for hverandre, noe som står i veien for Hollys livsstil.

## Medvirkende
* Audrey Hepburn som Holly Golightly / Lula Mae Barnes
* George Peppard som Paul Varjak
* Patricia Neal som Mrs. Emily Eustace «2E» Failenson
* Buddy Ebsen som Doc Golightly
* Martin Balsam som O.J. Berman
* Mickey Rooney som I.Y. Yunioshi
* Alan Reed som Sally Tomato
* José Luis de Vilallonga som José da Silva Pereira
* Stanley Adams som Rutherford «Rusty» Trawler
* John McGiver som selger hos Tiffanys
* Dorothy Whitney som Mag Wildwood
* Claude Stroud som Sid Arbuck

## Referanser


## Eksterne lenker
*
William MacAskill

**William MacAskill** (født **William Crouch**; 24. mars 1987) er en skotsk filosof og kjent figur innenfor effektiv altruisme. Han er associate professor i filosofi ved *Global Priorities Institute* ved Universitetet i Oxford. MacAskill er også grunnlegger og rådgiver for 80,000 Hours, medgrunnlegger av Giving What We Can, og forfatteren av *Doing Good Better: Effective Altruism and a Radical New Way to Make a Difference*.

## Utdanning
MacAskill studerte filosofi ved Jesus College, Cambridge (BA), ved St Edmund Hall, Oxford (BPhil), og på St. Anne's College, Oxford hvor han fikk en doktorgrad i filosofi i 2013.

## Mottakelse
MacAskills arbeid og hans organisasjoner har blitt omtalt i *The New York Times*, *The Wall St Journal*, *The Washington Post*, *Huffington Post*, *The Guardian*, BBC News, BBC Radio 4 programmet Today, CNBC, NPR, TED, og andre medier globalt. Han er en fast bidragsyter til Quartz, og har skrevet for *[[The New Yorker]]*, *[[The Guardian]]*, *[[The Independent]]*, *[[Tid|Time]]*, og *[[The Washington Post]]*.

MacAskills argument for at unge idealister bør arbeide på Wall Street har vært gjenstand for en *New York Times* op-ed av David Brooks.
Brooks hevdet at effektive altruister gjerne begynner med Earning To Give for å realisere sine dypeste forpliktelser vil verdiene deres kunne slites ned over tid og blir stadig mindre altruistiske.

I 2014 var MacAskill en kjent kritiker av ice bucket challenge.

## Referanser


## Eksterne lenker

* (en) Offisielt nettsted
* (en) Introduction to Utilitarianism, en innledende lærebok om utilitarisme skrevet av MacAskill
Vjatsjeslav Karavajev

**Vjatsjeslav Sergejevitsj Karavajev** (; født 20. mai 1995) er en russisk fotballspiller som spiller for FK Zenit St. Petersburg.

## Landslaget
Han ble tatt ut i s EM-tropp til EM i fotball 2021.

## Referanser


## Eksterne lenker
*
Vlasikha

**Vlasikha** () er en by som i utgangspunktet er stengt for alminnelig ferdsel i Moskva oblast, Russland. Grunnen til avstengingen er at hovedkvarter og stab til De strategiske rakettstyrker er lokalisert her. Folketallet ved tellingen i 2010 var 26 359.  

## Referanser
Red Dead Revolver

***Red Dead Revolver*** er et action-eventyrspill som ble gitt ut i 2004. Spillet er det første i *[[Red Dead]]*-serien. Siden har det kommet ut to spill i serien, *[[Red Dead Redemption]], og [[Red Dead Redemption 2]].*

Spilleren tar på seg rollen som Red, en dusørjeger som er ute etter hevn på de som drepte faren hans når han var liten. Spilleren skal slåss mot fiender ved å bruke håndvåpen, rifler, hagler og kastbare våpen som jaktkniver, molotovcocktailer eller dynamitt. Men nye våpen kan kjøpes mot slutten av hvert nivå. Underveis kan spilleren fritt utforske den lille byen Brimstone, hvor de kan samhandle med forskjellige Ikke-spillerstyrt spillere.

## Handling
På 1870-tallet oppdager prospektørene Nate Harlow og Griff gull i et område kalt Bear Mountain, og de feirer ved å lage to identiske revolvere, og de tar en revolver hver. Når Griff senere blir tatt til fange av den meksikanske hæren, overbeviser han den korrupte generalen Javier Diego om å spare livet hans ved å tilby å vise ham hvor gullet ligger gjemt. Diego instruerer sin nestkommanderende, en amerikansk leiesoldat som kaller seg oberst Daren, om å drepe Nate og familien hans for å skjule hvor gullet befinner seg. Daren og en gruppe innleide leiemordere tar livet av Nate og hans indianer-kone Falling Star. Men tenåringssønnen deres Red kommer seg unna etter å ha skutt av Darens venstre arm med farens revolver.

Tolv år senere har Red blitt en hensynsløs dusørjeger. Etter å ha slaktet en gjeng fredløse kriminelle ledet av Bloody Tom, tar Red kroppene deres med seg til byen Widows Patch for å skaffe seg dusøren for å ha tatt livet av dem. Men der blir han overfalt av Ugly Chris og mennene hans, som kontrollerer Widows Patch. Red dreper gjengen med hjelp av sheriff O'Grady, selv om sistnevnte blir såret i løpet av skuddvekslingen. I den nærliggende byen Brimstone møter Red den lokale sheriff Bartlett, som tilbyr ham flere dusører på ondsinnede fredløse som plager hele området.

I nærheten av Brimstone Bank overhører Red den lokale ranch-eieren Annie Stoakes nevne gullet som foreldrene hans ble drept over. Interessert besøker han henne ved ranchen hennes, kort tid etter at gården hennes ble brent på ordre fra guvernøren som gjengjeldelse for at Annie nektet å selge eiendommen hennes. Red tilbyr å gi henne alle dusør-pengene han tjener, i bytte mot informasjon om Bear Mountain - som Red oppdager er delvis eid av Griff. Senere, i en salong, overhører Red noen kjeltringer snakke om oberst Daren, og ender opp med å drepe dem i en skuddveksling når de nekter å gi ham mer informasjon. Bartlett arresterer Red, men løslater ham raskt når han får vite at han er sønnen til Nate Harlow.

## Referanser


## Eksterne lenker
*
Carl Støp-Bowitz

**Carl Støp-Bowitz** (født 1913 i Oslo, død 1997) var en norsk zoolog.

Støp-Bowitz arbeidet som konservator ved Zoologisk museum i Oslo og som førstelektor ved Universitetet i Oslo der han ble dr.philos. i 1970. Hans zoologiske forskning dreide seg om flerbørstemarker og meitemark. Støp-Bowitz var også president i Norvega Esperantista Ligo og medlem av det Internasjonale Esperantoakademiet (Akademio de Esperanto). Han publiserte mange arbeider innen zoologi og om språket esperanto, blant annet som hovedredaktør av *Jordens Dyreliv* utgitt i perioden fra 1965 til 1971. Carl Støp-Bowitz ble dessuten utnevnt til professor ved Det internasjonale universitetet i San Marino (Akademio Internacia de la Sciencoj San Marino).

Tildelt Kongens fortjenstmedalje i gull i 1991 av Kong Harald V.

President i Norges Esperantoforbund: Norvega Esperantista Ligo.

President i det internasjonale vitenskapsforbundet for esperantister: Scienca Asocio Esperantista.

Redigerte Esperanto ordboken: Plena Ilustrita Vortaro.

Styreleder i Esperantoforlaget i Oslo: Eldonejo Esperanto.

Medlem i Esperanto språkrådet: Akademio de Esperanto.

Eresmedlem i det internasjonale Esperantoforbundet: Universala Esperanto-Asocio.

## Referanser


## Eksterne lenker
* 
* Søkbare bøker av Carl Støp-Bowitz digitalisert i Bokhylla.no
Isobel Lennart

**Isobel Lennart** (født 18. mai 1915 i New York i New York, død 25. januar 1971 i Helmet i California) var en amerikansk manusforfatter og dramatiker.

## Karrière
Lennart ble født i New York, men flyttet senere til Hollywood, hvor hun fikk jobb hos filmselskapet Metro-Goldwyn-Mayer.

Lennarts første manus var komedien *[[The Affairs of Martha]]*, om et rikmannssamfunn som frykter at hemmelighetene deres kommer til å bli avslørt. Den ble spilt inn i 1942 med Spring Byington, Marjorie Main og Richard Carlson i hovedrollene. Deretter skrev hun manusene til *[[A Stranger in Town]]*, *[[Anchors Aweigh]]* og *[[It Happened in Brooklyn]]*.

Lennart jobbet også med filmene *[[A Life of Her Own]]*, *[[Love Me or Leave Me]]*, *[[Merry Andrew]]*, *[[The Inn of the Sixth Happiness]]*, *[[Please Don't Eat the Daisies]]*, *[[The Sundowners]]* og *[[Two for the Seesaw]]*.

I 1964 skrev hun boken for Broadway-musikalen *[[Funny Girl (musikal)|Funny Girl]]*, basert på livet til Fanny Brice og forholdet hennes med gambleren Nicky Arnstein. Barbra Streisand fikk gjennombruddet sitt i rollen som Brice og ble nominert til en Tony Award for arbeidet.  I 1968 skrev Lennart manuset til filmversjonen av musikalen, og hun vant en Writers Guild of America Award for arbeidet. Lennart døde i en bilulykke tre år senere.

## Privatliv
Lennart giftet seg med skuespilleren John Harding i Las Vegas i Nevada i 1945. De fikk to barn: Joshua Lennart Harding (1947-1971) og Sarah Elizabeth Harding (f. 1951).

## Referanser


## Eksterne lenker
*
Bob Merrill

**Bob Merrill** (født 17. mai 1921 i Atlantic City, død 17. februar 1998) var en amerikansk manusforfatter, låtskriver og komponist. 

Merrill har skrevet flere låter, blant annet «(How Much Is) That Doggie in the Window?» og «There's a Pawn Shop on the Corner». Han skrev også flere hitlåter til popartisten Guy Mitchell. Merrill var i stor grad også aktiv i teaterbransjen og fikk stor suksess med musikalen *[[Funny Girl (musikal)|Funny Girl]]* (1964), som gjorde Barbra Streisand berømt. I forbindelse med filmversjonen fra 1968 skrev han den nye låten «Funny Girl», som han og komponist Jule Styne ble nominert til Oscar for beste sang for. Merrill komponerte også musikken til en musikal basert på Truman Capotes kortroman *[[Frokost hos Tiffanys]]*.

Han vant en Grammy Award for arbeidet med musikalen *Funny Girl*.

## Referanser


## Eksterne lenker
* 
* 
*
Youssef Benali

**Youssef Benali** (født 28. mai 1987) er en tunisisk-qatarsk håndballspiller, som er linjespiller på det qatarske landslaget.

Han ble tatt ut til å representere Qatar under Håndball-VM 2015 i Qatar og Håndball-VM 2017 i Frankrike.

## Meritter
* Håndball-VM 2015: 

## Referanser


## Eksterne lenker
*
Verdenscupen i hurtigløp på skøyter 2016/17 – Verdenscup 4 – 10000 meter menn

**[[Verdenscupen på skøyter|Verdenscup]] runde nummer fire i [[Verdenscupen i hurtigløp på skøyter 2016/17|sesongen 2016/17]] i [[hurtigløp på skøyter]] for menn på  meter** i Thialf i Heerenveen, Nederland ble arrangert søndag den 11. desember 2016.

Distansen ble vunnet av nederlandske Jorrit Bergsma på 12.52,20 foran landsmannen Erik Jan Kooiman på andreplass og eks-nederlandske nå canadiske Ted-Jan Bloemen på tredjeplass. Gruppe B ble vunnet av den nederlandske Bob de Vries foran landsmannen Jouke Hoogeveen på andreplass og svenske Nils van der Poel på tredjeplass. 

## Medaljevinnere

## Resultater

## Funksjonærer
* Overdommer var Karl Skoog, Sverige.
** Startere var Roman Danilov, Russland for gruppe A og Brad Bates, Canada for gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
;For  meter
** Gruppe A : Parsammensetning, passerings- og rundetider i parrekkefølge og resultater på live.isuresults.eu.
** Gruppe B : Parsammensetning, passerings- og rundetider i parrekkefølge og resultater på live.isuresults.eu.
* Resultater på gruppe A og for gruppe B på www.ISU.html.infostradasports.com
* Resultater på www.SpeedSkatingStats.com (Engelsk) og på www.SchaatsStatistieken.nl (Nederlandsk).
* Resultater for gruppe A og for gruppe B på www.SpeedSkatingNews.info på engelsk.
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
Ikke mas, alle får

***Ikke mas, alle får*** var en revy på Chat Noir i teatersesongen 1925-1926. Revyens tekstforfatter var Per Kvist, og melodiene var av Kolbjørn Svendsen.

Revyen var åpningsforestillingen på Chat Noir høsten 1925. Den ble en stor publikumssuksess, og ble vist 115 ganger før den ble tatt av plakaten.

Per Aabel hadde koreografert alle dansene i forestillingen, og sammen med Otto von Hanno stod Aabel også for scenografi og kostymer.

## Rolleliste
En rekke kjente skuespillere stod på rollelisten:
* Lalla Carlsen
* Viktor Bernau
* Henrik Dahl
* Lillemor Gjems Selmer
* Sigrun Svenningsen
* Eugen Skjønberg
* Jens Hetland

## Revyviser (utvalg)
Blant viser som inngikk i forestillingen kan nevnes:
* ''Ikke mas, alle får'' (fremført av Viktor Bernau)
* *[[La Matrone]]* (fremført av Lalla Carlsen
* *Hvorfor fan kan'ke han få en bauta?* (fremført av Viktor Bernau)

## Referanser
Reservebaronen (revyvise)

***Reservebaronen*** er en revyvise fra 1933 med tekst av Finn Bø.

Visen ble første gang fremført av Victor Bernau våren 1933, i Chat Noir-revyen *[[Det ligger i luften]]*. Teksten er en harselas over Fritz Wedel Jarlsberg, som i 1933 var ambassadør (minister) og hadde utgitt sine memoarer året før.

Sangtittelen var Oslo-publikummet kjent med fra før; den tyske operetten *Der Juxbaron* fra 1913 hadde på norsk fått navnet *[[Reservebaronen (operette)|Reservebaronen]]*.

## Teksten
Revyteksten består av tre vers med refreng. Bernau opptrådte som Wedel Jarlsbergs dobbeltgjenger da han fremførte den. Første vers med refreng lyder slik:Det er moro å ligne en verdenskjent mann,han Wedel og jeg er som to dråper vann.Dem bukker og skraper hvor jeg kommer hen,og jeg hilser flott og tar den. (Nikker nedlatende.)Da jeg kom til Oslo med toget,en formiddag, ble det litt broget,for folk var møtt frem og begeistringen var stor,de ropte på helten og kjempen fra nord,forsamlingen jublet i kor:*Refreng:*«Du er den største vi eier og har,hipp, hipp hurra for baronen!»Så sang Reidar Kaas «Sigurd Jorsalafar»,så tonen slo sprekk i stasjonen!«Du er dyktig,» sa Bjørn, «ja, jeg synes sogardu er større enn Nansen og Sarah Bernhardt,jeg tror pinedø du er større enn far,du er en av de største vi har!»

## Referanser
Reservebaronen (operette)

***Reservebaronen*** (originaltittel *Der Juxbaron*) er en operette fra 1913 av den tyske komponisten Walter Kollo.

Operetten består av tre akter, og handler om nygifte «Hans von Grabow» som (sammen med sin viv «Hilda Flitterwochen») vil innbille sine svigerforeldre at han når som helst kan få husrom hos sin gamle skolekamerat baron «Alexander Christlieb von Kimmel». Svigermoren nekter å tro på denne historien, og dermed starter Hans og Hilda en hektisk jakt på en kandidat til å opptre som baron Kimmel. Landstrykeren «Blaukehlchen» dukker beleilig opp, og så er farsen i gang.

## På norske scener
Operetten har blitt oppført flere ganger i Norge. Tidlig på 1900-tallet spilte August Schønemann en av de bærende rollene.

I 1934 var operetten på norgesturné, og ble blant annet oppført i Brekkeparken i Skien.

I 1941 oppførte Carl Johan Teatret operetten, i regi av Herbert Herding. Hovedrollen var i denne versjonen omdøpt fra «Hans von Grabow» til «Hans von Castenskjold», og ble spilt av Arne Bang-Hansen. Hans kone «Hilde» ble spilt av Ellen Nicola, og svigermoren (Hildes mor) ble spilt av Lalla Carlsen.

## Kuriosa
I 1933 benyttet Finn Bø tittelen *Reservebaronen* som utgangspunkt for en revyvise som var harselas over den norske diplomaten Fritz Wedel Jarlsberg. Revyvisen *[[Reservebaronen (revyvise)|Reservebaronen]]* ble fremført av Viktor Bernau i forestillingen *[[Det ligger i luften]]*.

## Referanser
Olof Thiel

**Olof Thiel** (født 31. oktober 1892 i Stockholm, død 10. desember 1978 i Vallentuna) var en svensk filmprodusent, filmproduksjonsleder og komponist. Som komponist benyttet han som oftest pseudonymet «Jacques Armand». Han skrev også noen av tekstene til sine melodier.

## Familie
Otto Thiel var sønn av Ernest Thiel og Anna Fredrika Josephson. Faren Ernest opprettet kunstmuseet Thielska galleriet, som er et av de fremste museene i Stockholm.

Otto Thiels datter Madeleine Uggla var sangpedagog og mor til skuespilleren Magnus Uggla.

## Karriere
Thiel var en av direktørene i Filmaktiebolaget Biörnstad & Thiel, og startet filmselskapet AB Irefilm. Han komponerte musikken til nesten alle Irefilms filmproduksjoner.

## Filmmusikk (utvalg)
* 1932 – *[[En stulen vals]]*
* 1932 – *[[Fantegutten]]*
* 1933 – *[[Flickan från varuhuset]]*
* 1936 – *[[Ä' vi gifta?]]*
* 1937 – *[[En sjöman går iland]]*
* 1937 – *[[Häxnatten]]*
* 1937 – *[[Lyckliga Vestköping]]*
* 1937 – *[[En flicka kommer till sta'n]]*
* 1938 – *[[Karriär (film fra 1938)|Karriär]]*
* 1938 – *[[Kamrater i vapenrocken]]*

## Filmproduksjoner
Otto Thiel var produsent for følgende filmer:
* 1934 – *[[Synnøve Solbakken (film fra 1934)|Synnöve Solbakken]]*
* 1935 – *[[Kanskje en gentleman (film fra 1935)|Kanske en gentleman]]*
* 1936 – *[[Stackars miljonärer (svensk film fra 1936)|Stackars miljonärer]]*
* 1939 – *[[Midnattssolens son]]*

## Referanser


## Eksterne lenker
*
Dalbusjøen

**Dalbusjøen** er en liten innsjø i Forollhogna nasjonalpark, helt nord i Os kommune i Innlandet, tett ved grensa til Trøndelag. Innsjøen har innløp fra Øverforda i nordenden, og utløp til Forda like ved. Elvestrengen dreier akkurat her fra en østlig retning mot nord.

Vegetasjonen rundt sjøen er dominert av blåbærrik fjellbjørkeskog.

Det er funnet samiske kulturminner flere steder rundt sjøen.
## Se også
* Overfallet på samene ved Dalbusjøen i 1811
## Referanser
D.I.C.E. Summit

**D.I.C.E.** (Design, Innovate, Communicate, Entertain) **Summit** er en årlig videospillmesse holdt i Las Vegas. Den ble etablert i 2002 av Academy of Interactive Arts & Sciences. Under messen gis ut Interactive Achievement Awards av Entertainment Software Association. Messen skiller seg fra andre i at det fokuseres mer på selve bransjen og produksjon av videospill, med et fokus på trender og innovasjoner innen videospilldesign.

## Referanser


## Eksterne lenker
*
Dongguk University

**Dongguk University** (koreansk: 동국대학교; hanja: ; 東國大學校) er et privat universitet i Sør-Korea, som er basert på buddhisme. Universitetet har campuser i Seoul, Goyang, Gyeongju og Los Angeles, USA. Det driver to tilknyttede sykehus for vestlig medisin, og fire for tradisjonell østlig medisin, et generisk begrep som innbefatter tradisjonell Koreansk medisin.

## Referanser


## Eksterne lenker
*Offisiell hjemmeside på koreansk og engelsk
* Curriculum i buddhistiske studier
33. strategiske rakettarmé

**33. strategiske rakettarmé** er en av Russlands strategiske rakettstyrker. Det ble etablert i 1970 med 7. selvstendige rakettkorps som basis. Rakettarméen er en av tre gjenstående rakettarméer som utgjør De strategiske rakettstyrker i Russland i 2017. Hovedkvarter og stab er forlagt til Omsk i Omsk oblast i sørvestre Sibir. Den 33. strategiske rakettarmé kontrollerer fire strategiske rakettdivisjoner med interkontinentale ballistiske missiler (ICBM).

## Divisjoner
* 29. strategiske missildivisjon i Irkutsk, Irkutsk  oblast.
* 35. strategiske missildivisjon i Barnaul, Altaj kraj.
* 39. strategiske missildivisjon i Novosibirsk, Novosibirsk  oblast.
* 62. strategiske missildivisjon i Solnetsjnyj, Krasnojarsk kraj.

## Referanser
De ti slikheter

**De ti slikheter** (kinesisk: 十如是; pinyin: *shí rúshì*; japansk: 十如是 *jū nyoze*) er et mahayanabuddhistisk begrep som brukes i skolene *[[Tiantai (buddhisme)|tiāntái]]*,  *[[cheontae]]*, *[[tendai-shū]]* og Nichirenbuddhismen. Begrepet finnes i andre kapittel av Kumārajīvas oversettelse av Lotussutraen, og «betegner den ytterste virkelighet (virkelighetens kjennetegn) til alle dharmaer i begreper om ti slikheter». Begrepet er også kjent som de ti aspekter av virkeligheten, de ti faktorer i livet og virkeligheten ved all eksistens.

## Referanser
Jerko Matulić

**Jerko Matulić** (født 20. april 1990 i Supetar) er en kroatisk håndballspiller, som spiller på høyre kant for den franske klubben  og det kroatiske håndballandslaget.

Han ble tatt ut til å representere Kroatia i Håndball-VM 2011 i Sverige, der laget endte på en 5.-plass.

Seks år senere ble han kalt inn til den kroatiske troppen til Håndball-VM 2017 i Frankrike, for å erstatte Josip Božić Pavletić før den siste gruppespillkampen.

## Referanser


## Eksterne lenker
*
Iareonycha

* Se Systematisk inndeling

***Iareonycha*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, slanke, matt brungule trebukker, dekkvingene kan være svarte. Antennene er tynne og svarte, litt lengre enn kroppen. Pronotum er litt tønneformet, dekkvingene jevnbrede med markerte, rettvinklede "skuldre", kraftig punkterte uten opphøyde lengderibber.

## Utbredelse
Slekten er kjent fra Panama og Colombia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Hemilophini J. Thomson, 1868
******** Slekten *Iareonycha* Martins & Galileo, 1997
********* *[[Iareonycha albisterna]]* Martins & Galileo, 2004
********* *[[Iareonycha ipepuna]]* Martins & Galileo, 1997

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Stipe Mandalinić

**Stipe Mandalinić** (født 9. september 1992 i Split) er en kroatisk håndballspiller, som spiller venstreback for den kroatiske klubben  og det kroatiske håndballandslaget.

Han ble tatt ut til å representere Kroatia under Håndball-VM 2013 i Spania og det påfølgende Håndball-EM 2014 i Danmark. Tre år senere var han på nytt en del av den kroatiske troppen under Håndball-VM 2017 i Frankrike.

## Referanser


## Eksterne lenker
*
Josip Valčić

**Josip Valčić** (født 21. april 1984 i Zadar) er en kroatisk håndballspiller, som spiller midtback for den kroatiske klubben  og det kroatiske håndballandslaget.

Han ble tatt ut til å representere Kroatia under Håndball-EM 2008 i Norge og det påfølgende Håndball-VM 2009 på hjemmebane. Fem år senere var han på nytt en del av den kroatiske troppen under Håndball-EM 2014 i Danmark.

## Referanser


## Eksterne lenker
*
Lovro Šprem

**Lovro Šprem** (født 26. januar 1990 i Zagreb) er en kroatisk håndballspiller, som spiller på venstrekant for den kroatiske klubben  og representerte det kroatiske herrelandslaget under Håndball-VM 2013 i Spania.

Han er lillebror til håndballspilleren Goran Šprem.

## Referanser


## Eksterne lenker
*
Marino Marić

**Marino Marić** (født 1. juni 1990 i Mostar) er en kroatisk håndballspiller, som er linjespiller for den tyske klubben  og det kroatiske håndballandslaget.

Han ble tatt ut til å representere Kroatia under Håndball-VM 2013 i Spania. Tre år senere var han igjen en del av den kroatiske troppen til Håndball-EM 2016 i Polen.

## Referanser


## Eksterne lenker
*
Leptomesosella

* Se Systematisk inndeling

***Leptomesosella*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Levevis
Disse billene har larver som lever i død ved.

## Utbredelse
Arten lever i India.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Pteropliini Thomson, 1860 
******** Slekten *Leptomesosella* Breuning, 1939
********* *[[Leptomesosella uniformis]]* Breuning, 1939

## Kilder
* Liste over slektene
* Katalog over gruppen

## Eksterne lenker
* Bilder av arten 
* 
*
Antonijo Kovačević

**Antonijo Kovačević** (født 21. mai 1987 i Zagreb) er en kroatisk håndballspiller, som spiller på venstre kant for den kroatiske klubben  og representerte det kroatiske herrelandslaget under Håndball-EM 2016 i Polen.

## Referanser


## Eksterne lenker
*
FlyViking

**FlyViking AS** var et norsk regionalt flyselskap med hovedkontor på Lyngseidet i Troms og hovedbase i Tromsø. FlyViking hadde regionale flyvninger i Nord-Norge, samt flyvninger til/fra Trondheim. I tillegg fløy selskapet en kort periode ruten Oslo-Ørland.

I desember 2017 ble det kjent at FlyViking innstiller driften etter manglende økonomiske resultater. Siste flyvning gikk 12. januar 2018.

## Historie
FlyViking ble etablert i mars 2016, men var grunnlagt i 1989 som Lofotfly. Selskapet ble omdøpt til Fly Taxi Nord i 2000, og fløy da Piper PA-31 fly, både frakt og passasjerer. I november 2015 kjøpte Ola O.K Giæver jr. selskapet og gav det navnet FlyViking.

Ola Giæver ble sagt opp fra Widerøe i april 2015, etter uenigheter innad selskapet. Han gikk til rettssak fordi han mente han var usaklig oppsagt, men tapte saken mot Widerøe i Salten tingrett. Dette førte til at han ville starte sitt eget flyselskap og konkurrere mot Widerøe på kortbanenettet i Norge.

I 2016 deltok FlyViking, sammen med Danish Air Transport, i anbudsrunden om en femårskontrakt på kortbanenettet i Nord- og Midt-Norge mot Widerøe. FlyViking startet med kommersielle flyvninger i Nord-Norge 27. mars 2017, med rutene Tromsø–Bodø, og Tromsø–Hammerfest.

## Destinasjoner

## Flåte
FlyViking hadde følgende fly:

## Referanser
Nikos Galis olympiske innendørs basketarena

**Nikos Galis olympiske innendørs basketarena** er en idrettshall i Athen i Hellas som brukes til sportsarrangementer og konserter. Hallen sto ferdig i 1995 og var i bruk under sommer-OL i 2004. Eurovision Song Contest 2006 ble også arrangert i hallen.

Hallen ble bygget om på 2010-tallet; ombyggingen var ferdig i 2016. Samme år ble hallen omdøpt og oppkalt etter den greske basketballspilleren Nikos Galis. Tidligere var hallen kjent som OAKA olympiske innendørs basketarena.

Hallen brukes hovedsakelig til basketballkamper og har en kapasitet på  tilskuere i tillegg til 300 seter reservert pressen.

## Fotnoter

## Referanser


## Eksterne lenker
*
Curt Christoph von Koppelow

**Curt Christoph von Koppelow** eller **Cort Christopher von Caplau** (noen ganger også Koppelöu, Kaplan, Coplou og Coppelouwe; født cirka 1624, død 13. mars 1705) var en norsk-tysk adelsmann og offiser i Norge. 

## Biografi
Von Koppelow var i perioden 1700 til 1704 kommandant ved Munkholmen festning i Trondheim. Han var far til den norske generalmajor Jürgen Christoph von Koppelow.

Som en ung adelsmann av den tyske slekten von Koppelow fra Hertugdømmet Mecklenburg-Schwerin i Tyskland ble han i 1658 invitert til å tjene feltmarskalk Hans Schack i Danmark. Von Koppelow deltok i slaget ved Nyborg på Fyn, som endte krigen mellom Danmark-Norge og Sverige (1658–1660) med en avgjørende seier for Danmark-Norge og landets kontinentale allierte.

I 1662 tjente han som kornett i det Nordenfjeldske kavaleri. Senere var han en del av Brockenhuus sitt kavaleri frem til 1. september 1675. Han ble forfremmet til løytnant i Reckes kavaleri i april 1676, under den skånske krig. I juni 1676 deltok von Koppelow i invasjonen av Bohuslän, Sverige som del av Bülows kavaleriskvadron.

Etter den skånske krig ble von Koppelow forfremmet til major og fikk kommandoen over Gauldal dragonregiment mellom 1689 og 1699.

I juli 1704 tok kommandant von Koppelow imot Frederik IV av Danmark og Norge på Munkholmen. Kongen var på sin første Norgesreise og ble værende i byen frem til den 10. august 1704. Etter besøket pensjonerte von Koppelow seg fra tjenesten, men ble boende i kommandantboligen på Munkholmen.

## Referanser
Lia

**Lia** kan vise til:

* Lia (navn), kvinnenavn utbredt i mange land
* Lia (etternavn), vanlig etternavn i Norge
* Lia (Drangedal), grend i Drangedal kommune
* Lia (Fron), bygd i Sør-Fron kommune
* Lia (Gjerstad), eller Melåslia, husmannsplass i Gjerstad kommune. 
* Lia (Kongsvinger), bydel i Kongsvinger
Sérgio Avelino Lopes

**Sérgio Avelino Lopes** (født 2. juni 1983) er en angolansk håndballspiller, som spiller venstre back for klubben Primeiro de Agosto og det angolanske håndballandslaget.

Han ble tatt ut til å representere Angola under Håndball-VM 2017 i Frankrike. Han var lagets mest brukte spiller, og med 47 mål toppscorer for Angola, og også blant de mestscorende i hele turneringen.

## Referanser


## Eksterne lenker
*
Ben Savage

**Bennett Joseph Savage** (født 1980) er en amerikansk film- og TV-skuespiller som var barnestjerne på slutten av 1980-tallet og 1990-tallet. Savage spilte hovedpersonen Cory Matthews i TV-sitcomserien *[[Boy Meets World]]* 1993-2000, og gjentok sin rolle i *[[Girl Meets World]]* i 2014. Han er yngre bror av Fred Savage.

## Eksterne lenker
*
Sérgio Lopes

**Sérgio Lopes** er navnet til flere personer:

*Sérgio Ricardo Lopes (født 1965), brasiliansk sanger
*Sérgio Avelino Lopes (født 1983), angolansk håndballspiller
MF «Losna» (2016)

**MF «Losna»** er en bilferge, bygget i 2016 for Fjord 1. Siden 2017 har fergen gått i sambandet Rysjedalsvika–Rutledal–Krakhella som krysser Sognefjorden.

## Kilder
* 
* 
* 
* 

## Eksterne lenker
* 
*
Blue Jay

***Blue Jay*** er en amerikansk romantisk dramafilm fra 2016, regissert av Alex Lehmann i sin regidebut. Mark Duplass skrev manuset og spilte den mannlige hovedrollen i filmen. Sarah Paulson spilte den kvinnelige hovedrollen. Filmen hadde verdenspremière under Toronto internasjonale filmfestival 12. september 2016. Den hadde begrenset kinoutgivelse i USA 7. oktober 2017 og ble senere sluppet på streamingtjenesten Netflix.

*Blue Jay* fikk god kritikk, spesielt for Paulsons rolleskildring.

## Handling
To gamle skolekjærester, Jim (Mark Duplass) og Amanda (Sarah Paulson), gjenforenes på en matbutikk og bestemmer seg for å ta en kaffe sammen. De ender opp med å tilbringe hele kvelden sammen og tenke tilbake på fortiden. Da står de i fare for å grave opp gamle og fortrengte minner.

## Medvirkende
* Mark Duplass som Jim
* Sarah Paulson som Amanda
* Clu Gulager som Waynie

## Referanser


## Eksterne lenker
*
80. motoriserte infanteribrigade

**80. motoriserte infanteribrigade**, også kalt «arktisk brigade», er en del av kystforsvaret til Nordflåten, men også et manøverelement til 14. armékorps. Brigaden ble formelt satt opp 31. desember 2014, og er fredstidslokalisert til landsbyen Alakurtti i Murmansk oblast nær Kandalaksja og grensa til Finland.

## Oppgave
Brigadens oppgave er å holde kontroll på russisk territorium fra Murmansk til Nysibirøyene i samarbeid med luftlandestyrkene og marineinfanteriet.. Brigaden øver stadig på og ved øyene langs nordøstpassasjen og på Tajmyr.
## Historie

Frem til 1997 var 54. motoriserte infanteridivisjon forlagt til området, men ble da omdøpt til 62. motoriserte infanteribrigade.  I 1998 ble denne brigaden redusert til 35. Våpen- og materiellbase, som i sin tur ble nedlagt i 2007.

## Organisasjonsstruktur
**[[Militær kommando og kontroll]]**
* stabskompani
* etterretningsbataljon
* sambandsbataljon
* elektronisk krigføringskompani
* dronekompani med Orlan-10
**[[Manøverelement]]**
* 3 motoriserte infanteribataljoner
* stridsvognbataljon med T-72B3
* snikskytterkompani
**[[Ildstøtte]]**
* selvdrevet haubitsbataljon med 2S1 
* luftvern-missilbataljon med SA-15 Tor-M2DT og Pantsir-S1 

**Militær kampstøtte**
* ingeniørbataljon
* ABC-vernkompani

**[[Militær logistikk]]**
* verkstedbataljon
* forsyningsbataljon
* sanitetskompani

## Våpen og materiell
Basismateriell for transport av infanteri er transportpanservognen MT-LBV, beltevognene DT-10 og DT-30, terrengkjøretøyene TM-140A og TREKOL-39294, samt snøskutere.,

## Referanser
Ádám Juhász

**Ádám Juhász** (født 6. juni 1996 i Debrecen) er en ungarsk håndballspiller, som spiller midtback for klubben Tatabánya KC og det ungarske håndballandslaget.

Han ble tatt ut til å representere Ungarn under Håndball-VM 2017 i Frankrike. Han var med over 6 timer spilletid i Ungarns 7 kamper den mest brukte spilleren, og med 25 mål, den nest mest scorende etter Gábor Császár.

## Referanser


## Eksterne lenker
* 
*  Juhász Ádám – Profil på Tatabanyahandball.com
Verdenscupen i hurtigløp på skøyter 2016/17 – Verdenscup 4 – Lagsprint kvinner

**[[Verdenscupen på skøyter|Verdenscup]] runde nummer fire i [[Verdenscupen i hurtigløp på skøyter 2016/17|sesongen 2016/17]] i [[hurtigløp på skøyter]] for kvinner på lagsprint** i Thialf i Heerenveen, Nederland ble arrangert lørdag den 10. desember 2016.

Det er tre løpere på hvert lag. Første løper gir seg etter første runde, neste løper gir seg etter andre runde mens tredje løper går alle tre rundene. Det var Japan representert ved trioen Arisa Go, Maki Tsuji og Nao Kodaira som vant 2016/17-sesongens andre lagsprint i verdenscupen.

## Medaljevinnere

## Resultater

## Funksjonærer
* Overdommer var Hanjo Heideman, Nederland.
** Starter var Jyrki Jääskeläinen, Finland.

## Referanser




## Eksterne lenker
* Menyside for parsammensetning og resultater på live.ISU
;For lagsprint
**  Parsammensetning, passerings- og rundetider i parrekkefølge og resultater på live.isuresults.eu.
*  Resultater på www.ISU.html.infostradasports.com
* Resultater på www.SpeedSkatingStats.com (Engelsk) og på www.SchaatsStatistieken.nl (Nederlandsk).
*  Resultater på www.SpeedSkatingNews.info.
*  Resultater (med ''uavhengig eget poengsystem'') på www.The-Sports.org på engelsk
Ruth Negga

**Ruth Negga** (født 7. januar 1982 i Addis Abeba i Etiopia) er en irsk-etiopisk skuespillerinne.

Negga har medvirket i filmer som *[[World War Z]] *(2013) og *[[Loving]]* (2016) samt i fjernsynsserier som *Misfits* (2010) og *[[Agents of S.H.I.E.L.D.]] *(2013–2015). I forkant av Golden Globe-gallaen 2017 ble hun nominert for beste kvinnelige hovedrolle i en dramafilm for sin rolle i *Loving*. For denne rollen ble hun også nominert til Oscar for beste kvinnelige hovedrolle for den 89. Oscar-utdelingen.

Neggas mor er irsk og hennes far etiopisk, og hun bodde i Etiopia til fireårsalderen, da familien flyttet til Limerick og senere London. Faren døde i en bilulykke da Ruth Negga var syv år gammel. Hun har et forhold til skuespilleren Dominic Cooper.

## Filmografi

### Filmer

### Fjernsyn

### Videospill

## Referanser


## Eksterne lenker
*
Liste over byer i Aserbajdsjan

**Liste over byer i [[Aserbajdsjan]]** rangert etter befolkningsstørrelse.

}
| 
| 
|
|-
| 6
| Şirvan(Sjirvan)
|
|  (59&nbsp;800)
| 
| 
| 
| 
|-
| 7
| Naxçıvan(Nakhitsjevan)
| Nakhitsjevan
|  (58&nbsp;800)
| 
| 
| 
| 
|-
| 8
| Şəki (Sjeki)
|
| 
| 
| 
| 
| 
|-
| 9
| Yevlax(Jevlah)
|
| 
| 
| 
| 
|  
|-
| 10
| Xankəndi(Hankendi)
| Nagorno-Karabakh
|  (57&nbsp;800)
| 
| 
| (54&nbsp;500, 2013)
| 
|-
| 11
| Lənkəran (Lenkoran)
|
| 
| 
| 
| 
| 
|-
| 12
| Cəlilabad(Dzjalilabad)
|
| 
| 
| 
| 
| 
|-
| 13
| Xaçmaz(Hatsjmas)
|
| 
| 
| 
| 
| 
|-
| 14
| Şəmkir(Sjamkir)
|
| 
| 
| 
| 
| 
|-
| 14
| Ağcabədi(Agdzjabedi)
|
| 
| 
| 
| 
| 
|-
| 16
| Ağdam(Agdam)
|
| 
| 
| 
| 
| 
|-
| 17
| Bərdə(Barda)
|
| 
| 
| 
| 
| 
|-
| 18
| Şamaxı(Sjamahi)
|
| 
| 
| 
| 
| 
|-
| 19
| Salyan(Saljan)
|
| 
| 
| 
| 
| 
|-
| 20
| Göyçay(Göjtsjai)
|
| 
| 
| 
| 
| 
|-
| 21
| İmişli(Imisjli)
|
| 
| 
| 
| 
| 
|-
| 22
| Ağdaş(Agdasj)
|
| 
| 
| 
| 
| 
|}

## Referanser
Verdenscupen i hurtigløp på skøyter 2016/17 – Lagsprint kvinner

Den 2. offisielle '''Verdenscupen i hurtigløp på skøyter'''** – Lagsprint kvinner** (engelsk: ISU World Cup Speed Skating 2016/2017 – Team Sprint Ladies) blir arrangert vintersesongen 2016/17.

Det er tre løpere på hvert lag. Første løper gir seg etter første runde, neste løper gir seg etter andre runde mens tredje løper går alle tre rundene.

## Kalender
Kalenderen for lagsprint kvinner i verdenscupen i hurtigløp på skøyter 2016/17 er som følger:

## Resultater
### Sammendrag

### Sammenlagt

## Funksjonærer
;I Nagano, Japan
* Overdommer var Erik Øsmundset, Norge.
** Starter var Jaegal Sung-yeol, Sør-Korea.
;I Heerenveen, Nederland
* Overdommer var Hanjo Heideman, Nederland.
** Starter var Jyrki Jääskeläinen, Finland.
;I Stavanger, Norge
* Overdommer var Daniel Cabelduc, Sverige.
** Starter var Jouko Vesterlund, Finland.

## Referanser




## Eksterne lenker
*  ISU Communication 2031 – ISU World Cup Speed Skating 2016/17  Regler for verdenscup-sesongen 2016/17 fra ISU.
*  ISU WorldCup 2016/2017 – Rankings Team Sprint Ladies på www.isuresults.eu
*  Results 2016/2017 World Cup Rankings Ladies – Team Sprint 3 Laps – 12.  2017, Final Ranking på www.isu.html.infostradasports.com
*  Classification of the 2016-17 World Cup Team Sprint Ladies på SpeedSkatingStats.com
*  World Cup ⋅ Season 2016/17 ⋅ Team Sprint ⋅ Ladies på SpeedSkatingNews.info
*  Speed Skating - 2017 Women's World Cup Classification Team Sprint på The-Sports.org
Anders Henrik Nilsen

**Anders Henrik Nilsen** (født 27. februar 1841 på gården Hagenæs (i dag Hagnes) i Hedrum, død 5. august 1913 i Sandefjord) var en norsk skolestyrer og ordfører i Sandefjord. Han startet Byskolen i 1878, og var dens første rektor. Han var ordfører i Sandefjord i 1884 og 1902, valgt for Venstre.

## Referanser
Valget i Saarland 2017

**Valget i Saarland 2017** var det 16. valget til Saarlands landdag og fant sted 26. mars 2017.

Christlich Demokratische Union (CDU) gikk fram 5,5 prosentpoeng  til 40,7 %. Sozialdemokratische Partei Deutschlands (SPD) gikk tilbake 1 prosentpoeng til 29,6 %. Alternative für Deutschland (AfD) stilte til landdagsvalg for første gang, fikk 6,2 % av stemmene og kom inn i Landdagen. Die Linke gikk tilbake 3,3 prosentpoeng til 12,9 %. Die Grünen og Piraten kom ikke over sperregrensen og falt ut av delstatsparlamentet.

Valgdeltakelsen var på 69,69 % mot 61,6 % i 2012.

## Valgordning
Stemmerett hadde tyske statsborgere som på valgdagen hadde bodd minst tre måneder i Saarland.

Hver av velgerne fikk én stemme, som gikk til et parti eller valgliste. Det fantes lister for hver av de tre valgkretsene, og dessuten delstatslister. En delstatsliste kunne bare foreslås dersom det samme partiet også hadde en kretsliste. Sperregrensen for en liste var fem prosent.

Landdagen hadde 51 medlemmer, hvorav 41 av medlemmene ble fordelt på kretslistene fra tre kretser. De siste ti medlemmene ble fordelt etter utfallet av delstatslistene.

## Utgangsposisjon

## Referanser
Patrick Cutrone

**Patrick Cutrone** (født 1998) er en italiensk fotballspiller som spiller for Parma på lån fra Como 1907.

Den 10. januar 2020 ble han lånt ut til Fiorentina fra Wolverhampton. 

## Referanser


## Eksterne lenker
*
Kjødvik Isforretning

**Kjødvik Isforretning** var en norsk bedrift som drev med isdrift. Isproduksjonen foregikk i Kjødvik i Søndeled i Aust-Agder. Bedriften ble startet i 1871 av A.B. Haslund og T. Haslund. Bedriften gikk på 1880-tallet under navnet *Kjødvig & Omborsnæs Iskompagni*. Bedriften hadde i sin virksomhetstid flere eiere, deriblant J. W. Prebensen, og produksjon ved Kjødvik pågikk frem til omkring 1911. Isen ble i hovedsak produsert ved Kjødvik eksportert til Storbritannia, der den ble brukt i husholdninger og næringsmiddelindustri. 

## Arkiv
Arkivet etter Kjødvik Isforretning befinner seg ved KUBEN i Arendal. Arkivet omfatter bl.a. en arbeidsprotokoll, kassabøker, forhandlingsprotokoll og aksjebok. Hoveddelen av arkivet etter bedriften er innlemmet i arkivet etter handelshuset J. W. Prebensen.

## Referanser


## Kilder
Stiansen, Olav. *Kjødvik Isforretning*, Søndeled historielags årsskrift, 1981
Ouren, Tore. *Istrafikken i Søndeled*, Søndeled historielags årsskrift], 1981

## Eksterne lenker
*
Skruven

**Skruven** er et fjell i  Sunnmørsalpene, i Ørsta og Stranda kommune i Møre og Romsdal. Toppen av fjellet ligger på grenselinjen mellom kommunene. Fjellet ligger øst for Norangsdalen i Ørsta, og vest for Moldskreddalen i Stranda kommune. Det har tre topper med primærfaktor over 50 meter. Hovedtoppen har en høyde på  meter over havet, Litleskruven er , mens en navnløs topp sør for denne er 

## Referanser
Ole Andreas Nesset

**Ole Andreas Mundal Nesset** (født 1988) er en norsk fotballspiller som spiller for Eidsvold Idrætsforening.

## Referanser


## Eksterne lenker
* 
*  Ole Andreas Nesset – Norges Fotballforbund
* Ole Andreas Nesset Biografi skeidarkiv.no
NM i rulleskiskyting 2016

**[[Norgesmesterskapet i rulleskiskyting]] 2016** ble arrangert for senior og junior 23. til 25. september 2016. Mesterskapet ble avholdt på Vik Skisenter i Kålsete i Vik i Sogn og Fjordane med Vik Idrettslag som arrangør.

Det ble arrangert sprint på lørdag og jaktstart søndag. 

## Resultater sprint
### Menn senior



**Dato**: 24. september 2016 




### Menn M20-21



**Dato**: 24. september 2016 




### Menn M19



**Dato**: 24. september 2016 




### Menn M18



**Dato**: 24. september 2016 




### Menn M17



**Dato**: 24. september 2016 




### Kvinner senior



**Dato**: 24. september 2016 




### Kvinner K20-21



**Dato**: 24. september 2016 




### Kvinner K19



**Dato**: 24. september 2016 




### Kvinner K18



**Dato**: 24. september 2016 




### Kvinner K17



**Dato**: 24. september 2016 




## Resultater jaktstart
### Menn senior



**Dato**: 25. september 2016 




### Menn M20-21



**Dato**: 25. september 2016 




### Menn M19



**Dato**: 25. september 2016 




### Menn M18



**Dato**: 25. september 2016 




### Menn M17



**Dato**: 25. september 2016 




### Kvinner senior



**Dato**: 25. september 2016 




### Kvinner K20-21



**Dato**: 24. september 2016 




### Kvinner K19



**Dato**: 25. september 2016 




### Kvinner K18



**Dato**: 25. september 2016 




### Kvinner K17



**Dato**: 25. september 2016 

## Kilder
* Resultater, sprint
* Resultater, jaktstart

## Eksterne lenker
* NM rulleskiskyting 2016